दरअसल रणबीर के पिता ऋषि कपूर उनकी कटरीना कैफ़ से नज़दीकियों की वजह से कथित तौर पर नाराज़ हैं. इसी वजह से कटरीना के साथ अपनी प्राइवेसी के लिए रणबीर ने ये नया घर लिया है.अभी इस घर में इंटीरियर का काम चल रहा है और रणबीर बहुत जल्द इसमें शिफ़्ट होंगे.आदित्य चोपड़ा और रानी मुखर्जी की शादी के बाद उन्हें बधाई देने का सिलसिला जारी है. रानी के देवर और आदित्य के छोटे भाई उदय चोपड़ा ने ट्वीट किया, "हम रानी चोपड़ा का परिवार में स्वागत करते हैं. नवदंपत्ति को ढेर सारा प्यार."फ़िल्मकार करण जौहर ने लिखा, "और आख़िरकार दोनों श्रीमान और श्रीमति चोपड़ा बन ही गए. दोनों को प्यार."रानी मुखर्जी के साथ कई फ़िल्में कर चुके अभिनेता शाहरुख़ ख़ान ने ट्विटर पर लिखा, "अल्लाह मेरे मित्र रानी और आदि का भला करें. मेरे दोस्तों, दुआ है कि तुम छोटी-छोटी बातों का आनंद उठाओ और वो बाद में बड़ी बन जाएं. मेरी तरफ से बहुत-बहुत प्यार."सोनाक्षी सिन्हा अपने फ़िल्मी करियर में मिले एक बेहद बड़े मौक़े को लेकर ज़बरदस्त रोमांचित हैं.सोनाक्षी, दक्षिण भारतीय फ़िल्मों के सबसे बड़े स्टार रजनीकांत के साथ जल्द ही शूटिंग शुरू करने वाली हैं. दोनों एक तमिल फ़िल्म में साथ काम करेंगे. फ़िल्म की शूटिंग मई में शुरू होने की संभावना है.सोनाक्षी सिन्हा इस बारे में कहती हैं, "इंडस्ट्री में बहुत कम लोग इतने ख़ुशनसीब होते हैं कि उन्हें तलाइवा (रजनीकांत) के साथ काम करने का मौक़ा मिले. दक्षिण भारतीय फ़िल्मों में अगर मेरी शुरुआत हो तो वो ऐसी ही होनी चाहिए थी. मैं रजनी जी के साथ शूटिंग शुरू करने को लेकर बेताब हूं."फ़िल्म का निर्देशन वरिष्ठ फ़िल्मकार के एस रविकुमार करेंगे.(बीबीसी हिंदी के 



एंड्रॉइड ऐप के लिए 



यहां क्लिक करें. आप बीबीसी हिंदी के 



फ़ेसबुक और 



ट्विटर पेज से भी जुड़ सकते हैं)